་ཐུབ་པའམ་སྡོམ་པའམ་སྨྲ་བཅད་ལ་སོགས་
པ་དུ་མ་ལ་འཇུག་ཀྱང་འདིར་ནི་ཐུབ་པའི་དོན་ཡིན་ཞིང༌། མ་ཏ་ནི་དགོངས་པ། པྲ་ཀཱ་ཤ་ནི་
གསལ་བ། ནཱ་མ་ནི་ཞེས་བྱ་བ། ཤཱསྟུ་ནི་བསྟན་བཅོས་སོ། །བར་ཆད་ཞི་བའི་ཕྱིར་དུ་མཆོད་
ང་བརྗོད་པ་ལ་དགོས་པའི་དོན་དང་བསྡུས་པའི་དོན་དང་ཚིག་གི་དོན་དང་གསུམ་ལས།
-229-

བརྩེ་ཆེན་འོད་སྣང་ལས། པོད་ཆེན་དྲུག་གི་ཆ་ལག་ལམ་རིམ་སྐོར།
f
དགོས་པའི་དོན་ནི། རྩོམ་པ་པོ་རང་ཉིད་དང༌། བཤད་ཉན་བྱེད་པ་གཞན་གྱི་བར་ཆད་ཞི་ཞིང་
སངས་རྒྱས་ཀྱི་བསྟན་པ་རིན་པོ་ཆེ་གོང་ནས་གོང་དུ་སྤེལ་བའི་ཆེད་དུ་སྟེ། མཁས་པ་འཇུག་
པའི་སྒོ་ལས། བསྟན་བཅོས་བྱེད་པའི་དམ་པ་ཡིས། །སྟོན་པ་ལ་ནི་མཆོད་བརྗོད་བྱ། །བསྟན་
པ་སྤེལ་ཕྱིར་དག་པའི་ཚིག །འདི་ལ་འཐད་པ་བཟང་པོ་མཐོང༌། །ཞེས་གསུངས་པ་ལྟ་བུའོ། །
དེ་ཡང་མཆོད་པའི་མཐའ་ཅན་དང༌། བསྟོད་པའི་མཐའ་ཅན་དང༌། ཕྱག་འཚལ་བའི་མཐའ་
ཅན་དང༌། ཤིས་པར་བརྗོད་པའི་མཐའ་ཅན་ལ་སོགས་པ་དུ་མ་ཡོད་དེ། མཆོད་པའི་མཐའ་
ཅན་ནི། དབུས་མཐའི་འགྲེལ་པར། བསྟན་བཅོས་འདི་ནི་རབ་མཛད་པ། །བདེ་གཤེགས་
ཉིད་སྐྱེས་བདག་སོགས་ལ། །འཆད་པ་ ལ་ ཡང་མངོན་མཆོད་ནས། །ཞེས་པ་ལྟ་བུ་དང༌།
བསྟོད་པའི་མཐའ་ཅན་ནི། ཆོས་ཀྱི་རྗེའི་གསུང་རབ་ཀྱི་ཆ་དག་ལས། ལྷ་མཆོག་རྣམས་ཀྱི་
གཙུག་གི་ནོར་བུ་ཡིས། །འགྲོ་བའི་བླ་མའི་ཞབས་ཀྱི་ཟེའུ་འབྲུ་ལ། །ཉི་ཟེར་ཕྲ་བའི་ཆ་ཤས་
འཇུག་པ་ལྟར། །གཡོ་བ་མེད་པར་རྩེ་གཅིག་གིས་བཏུད་པ། །བདག་ཀྱང་ཇི་ལྟར་ནུས་པས་
རྫོགས་པ་ཡི། །སངས་ རྒྱས་ ཚིག་ གི་ཕྲེང་བས་བསྟོད་བགྱི་སྟེ། །ཞེས་པ༌ལྟ༌བུ༌དང༌ ། ཕྱག་
འཚལ་བའི་མཐའ་ཅན་ནི། རྣམ་འགྲེལ་ལས། རྟོག་པའི་དྲ་བ་རྣམས་བསལ་ཞིང༌། །ཟབ་ཅིང་
རྒྱ་ཆེའི་སྐུ་མངའ་བ། །ཀུན་ཏུ་བཟང་པོའི་འོད་ཟེར་དག །ཀུན་ནས་འཕྲོ་ལ་ཕྱག་འཚལ་ལོ། །
ཞེས་པ་ལྟ་བུ་དང༌། ཤིས་བརྗོད་ཀྱི་མཐའ་ཅན་ནི། ཚད་མ་རིགས་པའི་གཏེར་ལས། བློ་གྲོས་
སྤྱི་གཙུག་ཡོན་ཏན་ནོར་བུའི་རྒྱན་གྱིས་སྤྲས། །བདེན་གཉིས་རོ་འཛིན་སྟོང་ཉིད་ཕུ་སྒྲའི་སྒྲ་
སྒྲོགས་ཤིང༌། །མཁྱེན་བརྩེའི་ལྟ་ཟེར་ཕས་རྒོལ་སྐྱེ་བོས་མི་བཟོད་པ། །བློ་གསལ་རྒྱ་མཚོའི་
རྒྱན་གྱུར་དཔལ་ལྡན་ཀླུ་དབང་རྒྱལ། །ཞེས་པ་ལྟ་བུའོ། །དེ་ལྟ་བུ་གང་སྦྱར་ཡང་འགལ་བ་
མེད་དེ། ཆོས་ཀྱི་རྗེས། མཆོད་བསྟོད་འདུད་པའི་བདག་ཉིད་ཅན། །ཤིས་པར་བརྗོད་སོཊ་མི་
-230-

གྲགས་ཆེན་བཅོ་བརྒྱད་ཀྱི་ཐུབ་པའི་དགོངས་གསལ་གྱི་འཆད་ཐབས་ཁག་བཞུགས། ༼༡
འགལ་ཏེ། །ཐམས་ཅན་དུ་ཡང་སྟོན་པ་ཡི། །ཆེ་བ་འབའ་ཞིག་སྟོན་ཕྱིར་རོ། །ཞེས་གསུངས་
པའི་ཕྱིར་རོ། །བསྡུས་པའི་དོན་ལ། བླ་མ་དང་ལྷག་པའི་ལྷ་ལ་མཆོད་པར༌བརྗོད༌པ་དང༌།
བསྟན་བཅོས་ ཀྱི་བརྗོད་བྱ་དང་མཐུན་པའི་མཆོད་པར་བརྗོད་པ་གཉིས་ལས། བླ་ལ་དང་
འཇམ་དབྱངས་དབྱེར་མེད་པ་ལ་མཆོད་པར་བརྗོད་པ་ནི། བླ་མ་དང་འཇམ་པའི་དབྱངས་ལ་
གུས་པས་ཕྱག་འཚལ་ལོ་ཞེས་པ་ཡིན་ལ། བསྟན་བཅོས་ཀྱི་བརྗོད་བྱ་དང་མཐུན་པའི་མཆོད་
པར་བརྗོད་པ་ནི། ཕན་བདེའི་འབྱུང་གནས་རྫོགས་པ་ཡི། །སངས་རྒྱས་རྒྱལ་བའི་སྲས་ལས་
འཁྲུངས། །རྒྱལ་སྲས་སྟོང་ཉིད་སྙིང་རྗེ་ཡི། །བདག་ཉིད་བྱང་ཆུབ་སེམས་ལས་འཁྲུངས། །དེ་
ཕྱིར་འགྲོ་ལ་ཕན་དོན་དུ། །བྱང་ཆུབ་སེམས་ལ་ཕྱག་འཚལ་ནས། །ཞེས་པས་སྟོན། འདི་རྣམས་
ཀྱི་ཚིག་དོན་ལ། ཚུལ་སྔ་མ་ནི་རྟོགས་པར་སླ་ལ། བསྟན་བཅོས་ཀྱི་བརྗོད་བྱ་དང་མཐུན་པའི་
མཆོད་པར་བརྗོད་པ་ལ། ཕྱག་འཚལ་ལོ་ཞེས་བཤད་པའི་གཞིར་བཞག་ནས་གང་ལ་ཕྱག་
འཚལ་ན། བྱང་ཆུབ་ཀྱི་སེམས་ལ། དགོས་པ་ཅིའི་ཕྱིར་དུ་ཕྱག་འཚལ་ན། འགྲོ་བ་སེམས་ཅན་
ལ་ཕན་པའི་དོན་དུ། རྒྱུ་མཚན་གང་གིས་ཕྱག་འཚལ་ན། ཕན་བདེ་མ་ལུས་པའི་འབྱུང་གནས་
ནི་སྟོན་པ་ཡང་དག་པར་རྫོགས་པའི་སངས་རྒྱས་ཡིན་ལ། སངས་རྒྱས་དེ་ཡང་རྒྱལ་བའི་སྲས་
བྱང་ཆུབ་སེམས་དཔའ་ལས་འཁྲུངས་ཤིང༌། རྒྱལ་སྲས་ཐམས་ཅད་ཀྱང་སྟོང་པ་ཉིད་དང་སྙིང་
རྗེ་དབྱེར་མེད་པའི་བདག་ཉིད་ཀྱི་བྱང་ཆུབ་ཀྱི་སེམས་ལས་འཁྲུངས་པ་དེ་ཉིད་ཀྱི་ཕྱིར་རོ་ཞེས་
ཕྲེང་བའི་གསལ་བྱེད་ཀྱི་ཚུལ་གྱིས་ཕྱག་འཚལ་བ་ཡིན་ཏེ། དཔེར་ན་དབུ་མ་ལ་འཇུག་པ་ལས།
ཉན་ཐོས་སངས་རྒྱས་འབྲིང་རྣམས་ཐུབ་དབང་སྐྱེས། །སངས་རྒྱས་བྱང་ཆུབ་སེམས་དཔའ་
ལས་འཁྲུངས་ཤིང༌། །སྙིང་རྗེའི་སེམས་དང་གཉིས་སུ་མེད་བློ་དང་། །བྱང་ཆུབ་སེམས་ནི་རྒྱལ་
སྲས་རྣམས་ཀྱི་རྒྱུ། །ཞེས་བཤད་པ་ལྟ་བུའོ། །བརྩམ་པ་མཐར་ཕྱིན་པའི་ཕྱིར་དུ་བཤད་པར་
-231-

བརྩེ་ཆེན་འོད་སྣང་ལས། པོད་ཆེན་དྲུག་གི་ཆ་ལག་ལམ་རིམ་སྐོར།
དམ་བཅའ་བ་ནི། རྒྱལ་སྲས་རྣམས་ཀྱི་ལམ་བཟང་ལ། །འཇུག་པའི་རིམ་པ་བསྡུས་ཏེ་བཤད།།
ཅེས་པ་སྟེ། འདི་ལ་ཡང་དགོས་པའི༌དོན༌དང༌། བསྡུས༌པའི༌དོན༌དང༌། ཚིག་གི་དོན་དང་
གསུམ་ལས། དགོས་དོན་ནི། གཞུང་འཆད་པ་ལ་སྤྲོ་བ་དང་བཅས་ཏེ་ཁས་བླངས་པས་མཆོག་
ཏུ་གྱུར་པའི་དོན་དང་ལྡན་པར་གཞན་གྱིས་རྟོགས་པ་དང༌། དམ་བཅས་པ་འགྲུབ་པའི་རྒྱུར་
འགྱུར་བ་སྟེ་ཇི་སྐད་དུ་མཁས་པ་འཇུག་པའི་སྒོ་ལས། དམ་བཅའ་བ་དང་བསྐུལ་ཚིག་སོགས། །
འཆད་ཕྱིར་སྤྲོ་བ་སྟོན་པ་སྟེ། །མཆོག་རྟོགས་འགྲུབ་པའི་རྒྱུར་འགྱུར་བས། ཁས་ལེན་པ་ལ་
འགལ་བ་མེད། །ཅེས་གསུངས་པ་ལྟར་རོ། །བསྡུས་པའི་དོན་ནི། གང་བཤད་པ་དང་ཚུལ་ཇི་
ལྟ་བུས་བཤད་པ་གཉིས་སོ། །ཚིག་གི་དོན་ནི་བཤད་ཅེས་གཞིར་བླངས་ནས་གང་བཤད་ན།
རྒྱལ་སྲས་རྣམས་ཀྱི་ལམ་བཟང་ལ། །འཇུག་པའི་རིམ་པ་བཤད་ཅེས་སྦྲེལ། ཚུལ་ཇི་ལྟ་བུས་
བཤད་ན། ཧ་ཅང་མང་བ་དང་ཉུང་བའི་སྐྱོན་དང་བྲལ་ཞིང་སྐབས་སུ་བབ་པ་ཉེ་བར་མཁོ་བ་
རྣམས་ཕྱོགས་གཅིག་ཏུ་བསྡུས་ཏེ་ཕྱིན་ཅི་མ་ལོག་པར་ལེགས་པར་བཤད་དོ་ཞེས་པའོ། །དེ་
རྣམས་ཀྱིས་རྩོམ་པ་ལ་འཇུག་པ་ཀླད་ཀྱི་དོན་མདོ་ཙམ་ཞིག་བསྟན་ནས།
ད་བརྩམ་པར་བྱ་བ་གཞུང་གི་དོན་ལ་བསྡུས་དོན་ལུས་རྣམ་པར་གཞག་པ་དང༌།
ཚིག་དོན་ཡན་ལག་རྒྱས་པར་བཤད་པ་གཉིས། བསྡུས་དོན་ལུས་རྣམ་པར་བཞག་པ་ལ་ཡང་
རྩ་ཚིག་གི་ཁུངས་དགོད༌པ་དང༌། མངོན་པར་རྟོགས་པའི་འབྲེལ་བ་སྒྲིག་པ་གཉིས་ལས། རྩ་
ཚིག་གི་ཁུངས་དགོད་པ་ནི། བློ་དང་ལྡན་པས་བྱང་ཆུབ་མཆོག་ཏུ་སེམས་བསྐྱེད་དེ། བླ་ན་མེད་
པ་ཡང་དག་པར་རྫོགས་པའི་བྱང་ཆུབ་ཐོབ་པར་འདོད་པས་ཐེག་པ་ཆེན་པོ་མདོ་སྡེ་རྒྱན་ལས་
འབྱུང་བའི་ལམ་གྱི་རིམ་པ་ནི། རིགས་དང་ཆོས་ལ་མོས་པ་དང༌། །དེ་བཞིན་དུ་ནི་སེམས་
·
བསྐྱེད་དང༌། །སྦྱིན་པ་ལ་སོགས་སྒྲུབ་པ་དང༌། །སེམས་ཅན་རྣམས་ཡོངས་སྨིན་བྱེད་དང༌། །
-232-

གྲགས་ཆེན་བཅོ་བརྒྱད་ཀྱི་ཐུབ་པའི་དགོངས་གསལ་གྱི་འཆད་ཐབས་ཁག་བཞུགས།
ཞུགས། ༼༡
སྐྱོན་མེད་པ་ལ་འཇུག་ཉིད་དང༌། །ཞིང་ནི་ཡོངས་སུ་དག་པ་དང་། །མི་གནས་མྱ་ངན་འདས་པ་
དང༌། །བྱང་ཆུབ་མཆོག་ཏུ་སྟོན་པའོ། །ཞེས་གསུངས་པ་དེ་ཉམས་སུ་ལེན་པར་འདོད་ན་ཞེས་
པས་བསྟན་ཏོ། །མངོན་པར་རྟོགས་པའི་འབྲེལ་བསྒྲིག་པ་ལ། སྤྱིར་གཞུང་འདི་ལས་མོས་
པས་སྤྱོད་པའི་ཆོས་བཞི། ས་ལ་གནས་པའི་ཆོས་བཞི། འབྲས་བུའི་ཆོས་གཉིས་ཏེ་དོན་གྱི་
དངོས་པོ་བཅུར་ཕྱེ་ནས། དང་པོ་བརྒྱད་ལམ་དང༌། ཕྱི་མ་གཉིས་འབྲས་བུར་བྱས་ནས་བསྟན་
ཀྱང༌། འདིར་མོས་སྤྱོད་ཀྱི་ཆོས་བཞི། ས་ལ་གནས་པའི་ཆོས་གཉིས། འབྲས་བུའི་ཆོས་གཅིག་
སྟེ་དོན་བདུན་དུ་བཤད་པས་ན། དེ་ལ་གཞི་ལམ་འབྲས་བུ་གསུམ་གྱི་རིམ་པ་དང་སྦྱར་ཏེ་
བཤད་ན་ལམ་ཉམས་སུ་ལེན་པ་པོའི་རྟེན་གྱི་གང་ཟག །དེས་ཉམས་སུ་བླང་བར་བྱ་བའི་ལམ།
ལམ་གཉིས་སུ་བླངས་པ་ལས་བྱུང་པའི་འབྲས་བུའོ། །ལམ་ཉམས་སུ་ལེན་པ་པོའི་རྟེན་གྱི་གང་
ཟག་ནི། བྱང་ཆུབ་སེམས་དཔའ་ཞིག་མངོན་པར་རྫོགས་པ་འཚང་རྒྱ་བ་ལ་དཀར་པོའི་ཡོན་
ཏན་ཐམས་ཅད་ཀྱི་གཞི་རིགས་སད་པ་དགོས་པས་ན། དང་པོར་སྐལ་བ་དང་ལྡན་པའི་གཞི་
རིགས་ངེས་པར་བྱ་བ་བསྟན། དེ་ལྟར་སྐལ་བ་དང་ལྡན་པའི་གང་ཟག་གིས་ཐེག་པ་ཆེན་པོའི་
ལམ་ཉམས་སུ་ལེན་པར་བྱེད་པ་ན་ཐེག་པ་ཆེན་པོའི་ལམ་གྱི་རྩ་བ་སྐྱབས་འགྲོ་ཁྱད་པར་བཞི་
ལྡན་དང་བྱང་ཆུབ་ཀྱི་སེམས་བསྐྱེད་པ་སྔོན་དུ་འགྲོ་དགོས་པས་ན། དེའི་རྗེས་སུ་སྐྱབས་སུ་
འགྲོ་བ་དང་སེམས་བསྐྱེད་པ་གཉིས་བསྟན། བྱང་ཆུབ་ཀྱི་མཆོག་ཏུ་སེམས་བསྐྱེད་ནས། བྱང་
[
ཆུབ་སེམས་དཔའི་སྤྱོད་པ་ཉམས་སུ་ལེན་པ་ལ་ཡང་རང་གཞན་གཉིས་ཀ་སྨིན་པར་བྱེད་པའི་
སྤྱོད་པ་ཉམས་སུ་ལེན་པ་ཞིག་ཐེག་པ་ཆེན་པོའི་གང་ཟག་རྣམས་ཀྱི་ཁྱད་ཆོས་ཡིན་པས་ན།
གཙོ་བོར་རང་སྨིན་པར་བྱེད་པའི་སྤྱོད་པ་སྦྱིན་སོགས་ཕ་རོལ་ཏུ་ཕྱིན་པ་དྲུག་ལ་སློབ་པའི་ཚུལ་
དང༌། གཙོ་བོར་སེམས་ཅན་གཞན་སྨིན་པར་བྱེད་པའི་སྤྱོད་པ་བསྡུ་བའི་དངོས་པོ་བཞི་ལ་སློབ་
-233-

བརྩེ་ཆེན་འོད་སྣང་ལས། པོད་ཆེན་དྲུག་གི་ཆ་ལག་ལམ་རིམ་སྐོར།
པའི་ཚུལ་རྒྱས་པར་བཤད། དེ་ལྟ་བུའི་ཐབས་ཁྱད་པར་ཅན་རྣམས་ཉམས་སུ་བླངས་པ་ལས་
གནས་སྐབས་ཀྱི་འབྲས་བུ་ས་ལམ་གྱི་ཡོན་ཏན་རྣམས་འབྱུང་བས་ན་ས་ལམ་གྱི་རྣམ་གཞག་
ཞིབ་ཏུ་བསྟན་ཅིང༌། མཐར་ཐུག་གི་འབྲས་བུ་སྐུ་གསུམ་གྱི་ངོ་བོར་གྲུབ་ནས་མཛད་པ་ཕྲིན་
ལས་རྒྱུན་མི་ཆད་པ་འབྱུང་བས་ན་དེའི་ཡོན་ཏན་གྱི་ཆོས་རྣམས་ཕྱེ་སྟེ་བཤད་པ་ཡིན་ནོ། །དེ་
རྣམས་རྩ་བའི་ཚིག་དང་སྦྱར་ན། ཉམས་སུ་ལེན་པ་པོ་རྟེན་གྱི་གང་ཟག་ནི་རིགས་དང་ཞེས་
པས་བསྟན། དེས་ཉམས་སུ་བླང་བར་བྱ་བའི་ལམ་ནི་ཆོས་ལ་མོས་པ་དང་ཞེས་པ་ནས།
སེམས་ཅན་རྣམས་ཡོངས་སྨིན་བྱེད་ཅེས་པའི་བར་གྱིས་བསྟན། ལམ་ཉམས་སུ་བླངས་པ་ལས་
བྱུང་བའི་འབྲས་བུ་ནི་སྐྱོན་མེད་པ་ལ་འཇུག་པ་དང་ཞེས་པ་ནས། བྱང་ཆུབ་མཆོག་དང་སྟོན་
པའོ། །ཞེས་པས་བསྟན་པ་ཡིན་ནོ། །དེ་རྣམས་ཀྱིས་བསྡུས་དོན་ལུས་རྣམ་པར་བཞག་པ་
བཤད་ནས།
ཚིག་དོན་ཡན་ལག་རྒྱས་པར་བཤད་པ་འཆད་པར་བྱེད་པ་ལ་ཡང་གཞི་ལམ
འབྲས་གསུམ་གྱི་རིམ་པ་གསུམ་དུ་ཡོད་པ་ལས། གཞི་རྟེན་གྱི་གང་ཟག་ནི། ཐོག་མར་སྐལ་བ་
དང་ལྡན་པའི་གཞི་རིགས་ངེས་པར་བྱའོ་ཞེས་པ་ནས། རྒྱ་ནག་གི་བྱིས་པའི་གཏམ་རྒྱུད་བཞིན་
ནོ་ཞེས་པའི་བར་རོ། །དེས་གཞི་རྟེན་གྱི་གང་ཟག་བསྟན་ནས་ལམ་ལ་ལམ་གྱི་སྔོན་འགྲོ་དང༌།
དངོས་གཞི་གཉིས། སྔོན་འགྲོ་ལ་ཡང་སྐྱབས་སུ་འགྲོ་བ་དང་སེམས་བསྐྱེད་པ་གཉིས་ལས།
སྐྱབས་སུ་འགྲོ་བ་ནི་གཉིས་པ་ཞེས་པ་ནས། དཀོན་མཆོག་མངོན་དུ་འགྲུབ་བོ་ཞེས་པའི་བར་
རོ། །སེམས་བསྐྱེད་པ་ནི་གསུམ་པ་ཞེས་པ་ནས། བསླབ་པར་བྱའོ་ཞེས་པའི་བར་རོ། །ལམ་གྱི་
དངོས་གཞི་ལ་གཙོ་བོར་རང་སྨིན་པར་བྱེད་པའི་སྤྱོད་པ་སྦྱིན་སོགས་ཕ་རོལ་ཏུ་ཕྱིན་པ་དྲུག་དང་།
སེམས་ཅན་གཞན་སྨིན་པར་བྱེད་པའི་སྤྱོད་པ་བསྡུ་བའི་དངོས་པོ་བཞི་སྟེ་གཉིས་ལས། དང་པོ་
-234-

གྲགས་ཆེན་བཅོ་བརྒྱད་ཀྱི་ཐུབ་པའི་དགོངས་གསལ་གྱི་འཆད་ཐབས་ཁག་བཞུགས། ༼༡
ནི། བཞི་པ་ཞེས་པ་ནས། དོན་དམ་པ་ཤེས་པ་ཞེས་བྱ་བ་ཡིན་ནོ་ཞེས་པའི་བར་རོ། ། གཉིས་
པ་ནི། དེ་ལྟར་ཞེས་པ་ནས། འདི་ནི་སེམས་ཅན་སྨིན་བྱེད་ཐབས། །ཞེས་གསུངས་པའི་བར་
རོ། །འབྲས་བུ་ལ་གནས་སྐབས་ཀྱི་འབྲས་བུ་དང༌། མཐར་ཐུག་གི་འབྲས་བུ་གཉིས་ལས།
དང་པོ་ནི། དེ་དག་གིས་ཞེས་པ་ནས། ས་མཐར་ཐུག་པ་ལ་གཟུགས་སྐུ་ཡིན་ནོ་ཞེས་པའི་བར་
རོ། །གཉིས་པ་མཐར་ཐུག་གི་འབྲས་བུ་ནི། དེ་དག་གིས་སྐྱོན་མེད་པ་ལ་འཇུག་པ་དང༌། ཞིང་
ཡོངས་སུ་དག་པ་བཤད་ནས་ཞེས་པ་ནས། བསྟོད་པའི་བསྔོ་བའོ་ཞེས་པའི་བར་རོ།། བརྩམས་
པ་མཐར་ཕྱིན་པ་མཇུག་གི་དོན་ལ༌ཡང༌། བསྟན༌བཅོས་ཇི་ལྟར༌བརྩམས་པའི་ཚུལ། དེ་ལ་
ནན་ཏན་བྱ་བར་གདམས་པ། ཉེས་པ་བཟོད་པར་གསོལ་བ། བརྩམས་པའི་ཀུན་སློང་ལ་སྐྱོན་
མེད་པར་བསྟན་པ། བརྩམས་པའི་དགེ་བ་ཀུན་མཁྱེན་དུ་བསྔོ་བའོ། །བཞི་པ་དེ་ལ་ཡང་
བསྟན་པ་ལ་སྐྱོན་ཞུགས་པའི་ཚུལ་དང༌། དེ་ལ་བཅོས་དཀའ་བ་དང༌། གཞན་ཕན་གྱི་བློས་
ལེགས་པར་བཅོས་པར་བསྟན་པའོ། །འཇིག་མེད་གསུང་རབ་ཆུ་གཏེར་འཇིགས་འཛིན་གང་།།
མ་ཕམ་བླ་མ་ཆོས་རྗེའི་གསུང་ཉིད་ལས། །དོན་ལོག་ཁྲོན་ཆུས་དྲེགས་པ་ལྷུར་ལེན་པའི། །
སྐལ་ངན་ལྟོ་འགྲོའི་ཉེར་བསྟན་རིང་དུ་དོར། །ཆེར་རློམ་སྨོན་ཆུས་གོས་པའི་བཞིན་ལྡན་གྱི། །
འགྲམ་པར་ཆགས་པའི་ངན་རྟོག་རི་མོ་ཡང༌། །རྩོད་མེད་བདུད་རྩིའི་བཏུང་བྱར་མི་སེམས་པའི།།
ངག་དབང་བཅུད་ཀྱི་ཐིགས་པ་ངས་འདིར་བཀོད། །གཞུང་འདིའི་དགེ་ལེགས་སྣང་བ་སྤྲོས་པ་
ལས། །དཔལ་ལྡན་འཇམ་དབྱངས་ཉིན་མོའི་མགོན་དེ་ཡིས། །ཕྲིན་ལས་པད་མཚོ་རྒྱས་པའི་
སྙིང་པོ་ལ། །རྟག་པར་དགའ་བའི་བཞད་གད་འབྱིན་པར་ཤོག །ཅེས་པ་འདི་ཡང་རྗེ་བཙུན་ས་
སྐྱ་པའི་གདུང་བརྒྱུད་དམ་པ་རྣམས་རིམ་པར་བྱོན་པའི་ས་ཆ་རྩེ་གདོང་དཔལ་གྱི་ཕོ་བྲང་ཕྱོགས་
ལས་རྣམ་པར་རྒྱལ་བའི་ཁྱམས་སུ་ཆོས་ཀྱི་རྗེ་ས་སྐྱ་པཎྜི་ཏ་ཆེན་པོའི་གསུང་རབ་ཀྱི་ཆ་ཤས་
-235-

བརྩེ་ཆེན་འོད་སྣང་ལས། པོད་ཆེན་དྲུག་གི་ཆ་ལག་ལམ་རིམ་སྐོར།
ཙམ་ལའང་དད་པ་དང་སྤྲོ་བ་ལྷུར་ལེན་པའི་བཙུན་པ་བསོད་ནམས་ལྷུན་གྲུབ་ལེགས་པའི་
འབྱུང་གནས་རྒྱལ་མཚན་དཔལ་བཟང་པོས་རྗེ